Folketing
2004-01-14

Venstre er af en helt anden opfattelse end Enhedslisten. Enhedslisten vil altså lave et forslag, hvor den stærke kan komme foran den svage, og hvor man opererer med en venteliste i overgangsperioden. Regeringen har gjort noget helt andet. Regeringen har indført frit valg, og desuden har regeringen gennemført byggeri af mange flere ældreboliger. I år 2000 og år 2001 blev der bygget 6.700 ældreboliger. Det var de to sidste år med SR-regeringen. Og i 2002 og 2003 blev der ialt bygget 11.500 ældreboliger. Det er en markant ændring af vores politik her i landet. Der bliver bygget mange flere ældreboliger i dag.